 Marcus the Pig: Kini ẹlẹdẹ aríran fi ṣẹ Naijiria? Wọn kan tilẹ ní àwọn fẹ pájẹ bi àwọn kan ṣe ní àwọn fẹ fi ṣe àsun Ní orí Twitter, àwọn eniyan kò mẹnu kúrò lórí ọrọ ẹlẹdẹ nàá nítóri wọn ní oun ni ó ríran pé Naijiria wà lára orílẹede mẹrin tí yóò wọ ipele kejì sí àsekágbá ife ẹyẹ àgbáyé tó ń lọ lọwọ ní Russia. Àwọn kan tilẹ ní àwọn fẹ pá a jẹ bi àwọn kan ṣe ní àwọn fẹ fi ṣe àsun lẹyìn tí àwọ agbábọọlù Croatia fi ojú ikọ Super Eagles gbolẹ pẹlú àmì ayo mẹjì sí òdo. End of Twitter post, 1 Awọn iroyin miran ti ẹ le nifẹ si: Sugbọn báwo ni ẹlẹdẹ ṣe ń ríran? Wọn kó èso méjìlélọgbọn sílẹ tí ó dúró fún ọkọọkan àwọn orílẹèdè tó ń díje nínú ife ẹyẹ àgbáyé. Ẹlẹdẹ náà jẹ méjìdínlọgbọn nínú èso náà, ó sì fi mẹrin sílẹ nínú èyí tí orílẹèdè Naijria wà lára wọn. Àwọn àsọtẹlẹ tí ó ti ṣe sẹyìn Wọn ní òun ló sọ àsọtẹlẹ pé Àarẹ orílẹèdè Amerika, Donald Trump yóò borí nígba ìdìbò 2016. Ó sọ àsọtẹlẹ nípa Brexit ati àwọn èsi ìfẹsẹwọnsẹ mìíran tẹlẹ. Ẹlẹdẹ nàá tó jẹ ọdun mẹjọ wà ní Derbyshire ní Ìlẹ Gẹẹsi. Olówo rẹ ni arábinrin kan ti orúkọ rẹ ńjẹ Juliette Stevens. : Ibikíbi tí àwọn olówó ẹlẹdẹ arríran tí a mọ sí Marcus the Pig bá wà, wọn ni láti forípamọ bayìí nítori àwọn ọmọ Naijiria ń wá ẹlẹdẹ nàá lẹyin ifẹsẹwọn ti alẹ ọjọ Àbámẹta. 